ഇന്ത്യയുടെ മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിതകഥ പറയുന്ന സിനിമയാണ് ദ ആക്സിഡന്റൽ പ്രൈം മിനിസ്റ്റർ . ചിത്രത്തിന്റെ ട്രെയിലർ അണിയറപ്രവർത്തകർ പുറത്തുവിട്ടു . അനുപം ഖേർ ആണ് ചിത്രത്തിൽ ഡോ . മൻമോഹൻ സിംഗ് ആയി അഭിനയിക്കുന്നത് . തുടക്കത്തിൽ താൻ സിനിമയുടെ ഭാഗമാകാൻ ആഗ്രഹിച്ചില്ലെന്നാണ് അനുപം ഖേർ പറയുന്നത് . ജനുവരി 11നാണ് ചിത്രം റിലീസ് ചെയ്യുക . ഒന്നര വർഷം മുമ്പാണ് എന്റെ സുഹൃത്ത് അശോക് പണ്ഡിറ്റ് സിനിമയെ കുറിച്ച് പറയുന്നത് . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . വിവാദങ്ങളെ കുറിച്ച് ഞാൻ കേട്ടിരുന്നു . സിനിമയുടെ ഭാഗമാകാൻ താൻ ഇല്ലെന്നായിരുന്നു എന്റെ ആദ്യ പ്രതികരണം . അതിന് കുറെ കാരണങ്ങളുണ്ട് . ഇതൊരു രാഷ്ട്രീയ സിനിമയായിരിക്കുമെന്നാണ് ഞാൻ കരുതിയത് . സിനിമയിൽ എന്തൊക്കെയായിരിക്കും ഉണ്ടായിരിക്കുക എന്ന് എനിക്ക് അറിയില്ല . മാത്രവുമല്ല ഡോ . മൻമോഹൻ സിംഗ് ആയി അഭിനയിക്കുക അത്ര എളുപ്പവുമല്ല . അദ്ദേഹം സജീവമായിട്ടുള്ള ഒരു രാഷ്ട്രീയ പ്രവർത്തകനുമാണ് . 1960കളിലെയോ 70കളിലെയോ കഥയല്ല ചിത്രത്തിന്റേത് . അതിനാൽ തന്നെ സിനിമ വേണ്ടെന്നുവയ്ക്കാനായിരുന്നു ആദ്യ തീരുമാനം - അനുപം ഖേർ പറയുന്നു . എന്നാൽ ഒരു നടനെന്ന നിലയിൽ ഡോ . മൻമോഹൻ സിംഗിന്റെ റോൾ വെല്ലുവിളിയായിരുന്നുവെന്നും അനുപം ഖേർ പറയുന്നു . ഡോ . മൻമോഹൻ സിംഗ് നടക്കുന്നത് ഒരു ദിവസം ടിവിയിൽ കണ്ടു . അതുപോലെ നടക്കാനാകുമോയെന്ന് എന്നിലുള്ള നടൻ ചോദിച്ചു . പക്ഷേ അത് പരാജയമായിരുന്നു . അത് വെല്ലുവിളിയായി . അദ്ദേഹത്തിന്റെ നടത്തം 45 മിനുട്ടോളം ഞാൻ റിഹേഴ്സൽ നടത്തി . ഇപ്പോഴും ശരിയായില്ല . ഞാൻ സിനിമയുടെ അണിയറക്കാരെ വിളിച്ച് തിരക്കഥയെ കുറിച്ച് ചോദിച്ചു . തിരക്കഥ എന്നെ ആകർഷിച്ചു . ഡോ . മൻമോഹൻ സിംഗ് ആകുന്നതിന് എല്ലാം വെല്ലുവിളിയായിരുന്നു . അദ്ദേഹത്തിന്റെ ശബ്ദവും അങ്ങനെ എല്ലാം - അനുപം ഖേർ പറയുന്നു . ഡോ . മൻമോഹൻ സിംഗ് ആകാൻ കുറെക്കാലം പരിശീലിച്ചു . നടത്തം ശരിയാകാൻ കുറെ സമയമെടുത്തു . ശബ്ദമായിരുന്നു ഏറ്റവും ബുദ്ധിമുട്ട് . കരിയറിലെ ഏറ്റവും വെല്ലുവിളിയുള്ള റോളായിരുന്നു ഡോ . മൻമോഹൻ സിംഗിന്റേത് . അദ്ദേഹത്തെ എല്ലാവർക്കും അറിയാം - അനുപം ഖേർ പറയുന്നു . വിജയ് രത്നാകർ ആണ് സിനിമ സംവിധാനം ചെയ്യുന്നത് . ചിത്രത്തിൽ മൻമോഹൻ സിംഗിനു പുറമെ മറ്റൊരു പ്രധാന കഥാപാത്രം കോൺഗ്രസിന്റെ മുൻ അധ്യക്ഷ സോണിയാ ഗാന്ധിയാണ് . സോണിയാ ഗാന്ധിയായി അഭിനയിക്കുന്നത് ജർമൻ നടി സുസൻ ബെർനെർട് ആണ് .